**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

### 2024 թվականի դեկտեմբերի 6-ի թիվ 2 որոշմամբ և հրապարակվում է

### «Գնումների մասին» ՀՀ օրենքի 29-րդ հոդվածի համաձայն

### Ընթացակարգի ծածկագիրը ԵՔ-ԲՄԱՇՁԲ-25/5

Երևանի քաղաքապետարանի կարիքների համար Մատենադարանին հարակից թեք լանջից քարաթափումների կանխարգելման աշխատանքների ձեռքբերման նպատակով կազմակերպված «ԵՔ-ԲՄԱՇՁԲ-25/5» ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 05.12.2024թ. ստացված հարցադրումը և դրա վերաբերյալ 06.12.2024թ. տրամադրված պարզաբանումը`

1. **Պարզաբանման պահանջի տեքստ**

**«ԵՔ-ԲՄԱՇՁԲ-25/5»** ծածկագրով բաց մրցույթի ընթացակարգի՝ խնդրում եմ պարզաբանել. ինչո՞վ է պայմանավորված երկրորդ կարգի լիցենզիայի պահանջը: Խնդրում եմ նշել կոնկրետ օրենքի կամ իրավական ակտի հոդվածը:

Պարզաբանում տրամադրելու տեքստ.

Ի պատասխան հարցմանը՝ տեղեկացնում եմ, որ ԵՔ-ԲՄԱՇՁԲ-25/5 ծածկագրով հայտարարված Երևանի քաղաքապետարանի կարիքների համար Մատենադարանին հարակից թեք լանջից քարաթափումների կանխարգելման աշխատանքների ճարտարապետահատակագծային առաջադրանքի նշված օբյեկտը համարվում է 3-րդ աստիճանի ռիսկայնության գոտի: Հիմք ընդունելով Քաղաքաշինության մասին ՀՀ օրենքի V.1 Գլխի 11.1. Հոդվածի 3-րդ կետի 2-րդ և 3-րդ ենթակետերը մասնակցության իրավունք ունեն միայն բնակելի (բացառությամբ ոչ ձեռնարկատիրական նպատակով կառուցվող անհատական բնակելի տների, ավտոտնակների, օժանդակ շինությունների), հասարակական և արտադրական կառույցների շինարարության իրականացման գործունեության 1-ին և  2-րդ դասի լիցենզիա ունեցող կազմակերպությունները:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել **ԵՔ-ԲՄԱՇՁԲ-25/5** ծածկագրով գնահատող հանձնաժողովի քարտուղար Տ. Մանուկյանին:

Հեռախոս՝ 011514194։

Էլեկոտրանային փոստ՝ Էլ.փոստ` tatevik.manukyan@yerevan.am։

ԵՔ-ԲՄԱՇՁԲ-25/5 ծածկագրով գնման ընթացակարգի գնահատող հանձնաժողով